94. AΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ3/Α/1842/549 της 20 Ιαν./3  Φεβρ. 1988 (ΦΕΚ Β΄ 58) Διεύρυνση αρμοδιοτήτων της Γενικής Επιθεωρήσεως της Υ.Π.Α. για τη σύνταξη απολογισμών Υ.Π.Α. οικονομικών χρήσεων 1971 μέχρι και 1983 και ρύθμιση άλλων θεμάτων. 1.Εγκρίνουμε όπως, η αρμοδιότητα σύνταξης και η μέριμνα για την έγκριση απολογισμών ΥΠΑ οικονομικών χρήσεων 1971 μέχρι και 1983 ανήκει στη Δ/νση Γεν. Επιθεωρήσεως της Υπηρεσίας Πολιτικής Αεροπορίας, σε συμπλήρωση του άρθρ. 29 παρ. 2γ του Π.Δ. 647/81 επιφυλλασσομένων των διατάξεων του Νόμ. 1340/83 και των άρθρ. 34 και 35 του Νόμ. 1489/1984. Εις τον αυτόν φορέα, αναθέτουμε επίσης, μέχρις εκδόσεως του Νέου Οργανισμού ΥΠΑ, και τον έλεγχο παντός εσόδου της ΥΠΑ, σε οποιαδήποτε φάση του καθώς επίσης και την τακτοποίηση των διαφορών υλικού ΥΠΑ (ελλειμμάτων – πλεονασμάτων). Λεπτομέρειες εφαρμογής της παρούσας θα καθορισθούν με απόφαση Διοικητή ΥΠΑ, με μέριμνα της Διευθύνσεως Οικονομικού. 95. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ – ΜΕΤΑΦΟΡΩΝ ΚΑΙ  ΕΠΙΚΟΙΝΩΝΙΩΝ Αριθ. Δ3/16046/5681 της 12 Μαΐου/14 Ιουν. 1988 (ΦΕΚ Β΄  385) Καθορισμός όρων και προϋποθέσεων για την πρόσληψη σε θέσεις Χειριστών αεροπλάνων και ελικοπτέρων ΥΠΑ συνταξιούχων του Δημοσίου Τομέα. 